Document ID: 32005D0029

KOMISJONI OTSUS,
17. jaanuar 2005,
millega muudetakse otsust 92/452/EMÜ Ameerika Ühendriikide embrüokogumisrühmade osas
(teatavaks tehtud numbri K(2005) 32 all)
(EMPs kohaldatav tekst)
(2005/29/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 25. septembri 1989. aasta direktiivi 89/556/EMÜ koduveiste embrüote ühendusesisese kaubanduse ja nende kolmandatest riikidest impordi loomatervishoiu nõuete kohta, (1) eriti selle artiklit 8,
ning arvestades järgmist:
(1)
Komisjoni 30. juuli 1992. aasta otsus 92/452/EMÜ, millega kehtestatakse kolmandate riikide heakskiidetud embrüokogumisrühmade ja embrüotoomisrühmade nimekirjad veiste embrüote ekspordiks ühendusse, (2) sätestab, et liikmesriigid võivad kolmandatest riikidest importida vaid neid embrüoid, mis on nimetatud otsuses toodud nimekirjas olevate embrüokogumisrühmade poolt kogutud, töödeldud ja säilitatud.
(2)
Ameerika Ühendriigid on palunud teha nimekirjas muudatus nimetatud riigi kannete osas.
(3)
Ameerika Ühendriigid on esitanud garantiid seoses vastavusega direktiivis 89/556/EMÜ kehtestatud asjakohaste eeskirjadega ning kõnealune embrüokogumisrühm on ametlikult heaks kiidetud ekspordiks ühendusse Ameerika Ühendriikide veterinaarteenistuste poolt.
(4)
Otsust 92/452/EMÜ tuleks seetõttu vastavalt muuta.
(5)
Käesoleva otsusega ette nähtud meetmed on vastavuses toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 92/452/EMÜ lisa muudetakse vastavalt käesoleva otsuse lisale.
Artikkel 2
Käesolev otsus jõustub alates 22. jaanuarist 2005.
Artikkel 3
Käesolev otsus on adresseeritud liikmesriikidele.
Brüssel, 17. jaanuar 2005

Labels: 16
0
3
6
18